**Պայմանագիր N**

**ՊԵՏԱԿԱՆ ԱՋԱԿՑՈՒԹՅԱՆ ԳՈՒՄԱՐԻ ՏՐԱՄԱԴՐՄԱՆ ՎԵՐԱԲԵՐՅԱԼ**

 ք. Երևան « »\_\_\_\_\_\_\_\_\_2024թ.

Հայաստանի Հանրապետության էկոնոմիկայի նախարարությունը, ի դեմս նախարարության գլխավոր քարտուղար ----------- (այսուհետ՝ Նախարարություն), որը գործում է նախարարության կանոնադրության հիման վրա, մի կողմից, և ՀՀ \_\_\_\_\_\_\_\_\_\_ մարզի \_\_\_\_\_\_\_\_ համայնքը, ի դեմս համայնքի ղեկավար\_\_\_\_\_\_\_\_\_\_\_ (այսուհետ՝ Համայնքապետարան) մյուս կողմից, (այսուհետ միասին՝ Կողմեր) հիմք ընդունելով Հայաստանի Հանրապետության կառավարության 2024 թվականի մարտի 14-ի N 384-Լ որոշմամբ հաստատված «Բուսաբուծության աջակցության» ծրագիրը (այսուհետ` Ծրագիր) և 2024 թվականի մայիսի 30-ի «Հայաստանի Հանրապետության 2024 թվականի պետական բյուջեի մասին» օրենքում վերաբաշխում, լրացումներ և Հայաստանի Հանրապետության կառավարության 2023 թվականի դեկտեմբերի 28-ի N 2323-Ն որոշման մեջ փոփոխություններ ու լրացումներ կատարելու մասին» N 811-Ն որոշումը, կնքեցին սույն պայմանագիրը (այսուհետ` Պայմանագիր) հետևյալի մասին.

**1 ՊԱՅՄԱՆԱԳՐԻ ԱՌԱՐԿԱՆ**

1.1 Պայմանագրով Նախարարությունը պարտավորվում է իրականացված համատարած մոնիթորինգի դրական եզրակացությամբ շահառուների վերաբերյալ տեղեկատվության հիման վրա՝ նախատեսված գումարները հատկացնել համայնքապետարանին։

**2 ԿՈՂՄԵՐԻ ԻՐԱՎՈՒՆՔՆԵՐՆ ՈՒ ՊԱՐՏԱԿԱՆՈՒԹՅՈՒՆՆԵՐԸ**

2.1 **Նախարարությունն իրավունք ունի՝**

2.1.1 Փոխհատուցման համար նախատեսված գումարները չփոխանցել համայնքապետարանին, եթե ներկայացված տեղեկատվության մեջ առկա են թերի և չհամապատասխանող տվյալներ, եթե բացակայում է համայնքի ղեկավարի հրամանով ստեղծված հանձնաժողովի (այսուհետէ Հանձնաժողով) կողմից իրականացված համատարած մոնիթորինգի դրական եզրակացությամբ շահառուների վերաբերյալ տեղեկատվությունը,

2․1․2 Պայմանագրի 2․4․2 ենթակետով սահմանված ժամկետների խախտման պարագայում Նախարարությունը իրավունք ունի Համայնքապետարանին ներկայացնել վճարված գումարները պետական բյուջե հետվերադարձման պահանջ,

2.2 **Նախարարությունը պարտավոր է՝**

2.2.1 Հանձնաժողովի կողմից իրականացված համատարած մոնիթորինգի արդյունքները և մոնիթորինգի դրական եզրակացությամբ շահառուների վերաբերյալ տեղեկատվությունը ստանալուց և Ծրագրով սահմանված ժամկետում ուսումնասիրելուց հետո՝ խախտումներ չարձանագրելու դեպքում փոխհատուցման գումարները փոխանցել համայնքապետարանին,

2․2․2 Ամփոփել ծրագրի 20-րդ կետում նշված տեղեկատվությունը և մոնիթորինգի արձանագրությունները՝ դրանք ստանալուց հետո 25 աշխատանքային օրվա ընթացքում, որի արդյունքում ի հայտ եկած անճշտությունների դեպքում վերադարձնել համայնքապետարանին՝ առավելագույնը 20 աշխատանքային օրվա ընթացքում թերությունները շտկելու և կրկին դիմում ներկայացնելու նպատակով կամ փոխհատուցման համար նախատեսված գումարները փոխանցում համայնքապետարանների հաշվեհամարներին՝ մինչև 2024 թվականի նախավերջին աշխատանքային օրը ներառյալ,

**2.3 Համայնքապետարանը իրավունք ունի՝**

2.3.1 Նախարարությունից պահանջելու փոխհատուցման համար նախատեսված գումարները, եթե Ծրագրի 20-րդ կետով նախատեսված մոնիթորինգի արդյունքները և մոնիթորինգի դրական եզրակացությամբ շահառուների վերաբերյալ տեղեկատվությունը սահմանված ժամկետում առանց թերությունների ներկայացրել է նախարարություն։

**2.4 Համայնքապետարանը պարտավոր է՝**

2.4.1 Ծրագրի 20-րդ կետի համաձայն՝ Նախարարությանը տրամադրել տեղեկատվություն Հանձնաժողովի կողմից իրականացված համատարած մոնիթորինգի դրական եզրակացության վերաբերյալ, շահառուների ինչպես նաև փոխհատուցման գումարների վճարման ցուցակների և վճարումը հավաստող փաստաթղթերի վերաբերյալ՝ Ծրագրով սահմանված կարգով և ժամկետներում,

2.4.2 Ծրագրի 23-րդ կետով նախատեսված գումարներն ստանալուց հետո 10 աշխատանքային օրվա ընթացքում փոխանցել շահառուների բանկային հաշվեհամարներին և 15 աշխատանքային օրվա ընթացքում նախարարություն ներկայացնել վճարման ցուցակները և վճարումները հավաստող փաստաթղթերը,

2.4.3 Մինչև 2024 թվականի դեկտեմբերի 1-ը նախարարություն ներկայացնել ամփոփ հաշվետվություն՝ ծրագրի շրջանակում կատարված գարնանացան հացահատիկային (գարնանացան ցորեն և գարի, վարսակ, հաճար, եգիպտացորեն), հատիկաընդեղեն (լոբի, ոլոռ, ոսպ, սիսեռ) մշակաբույսերի և բազմամյա խոտաբույսերի (առվույտ, կորնգան) ցանքատարածությունների, միջին բերքատվության և համախառն բերքի վերաբերյալ (մարզ, համայնք, բնակավայր, մակերեսը, շահառուի տվյալները և հեռախոսահամարը),

2.4.5 Մարզպետարանի աշխատակազմի կողմից ներկայացված մոնիթորինգի բացասական արդյունքների առկայության դեպքում (ծրագրի պայմանների կամ 15-րդ կետում նշված պայմանագրի դրույթների խախտում) տվյալ պայմանագրի շրջանակում փոխհատուցման գումար չտրամադրել, իսկ տրամադրված լինելու դեպքում Համայնքապետարանին ներկայացնել պետական բյուջե հետվերադարձման պահանջ շահառուին փոխհատուցված (Համայնքապետարանին գումարը հետ է վերադարձնում շահառուն) գումարների մասով,

2․4․6 Մարզպետարանի աշխատակազմի կողմից ներկայացված մոնիթորինգի բացասական արդյունքների առկայության դեպքում Համայնքապետարանը պարտավոր է արդեն իսկ վճարված գումարները վերադարձնել ՀՀ պետական բյուջե։

**3 ՊԱՅՄԱՆԱԳՐԻ ԳԻՆԸ ԵՎ ՎՃԱՐՄԱՆ ԿԱՐԳԸ**

3.1 Պայմանագրի գինը ձևավորվում է Հանձնաժողովի կողմից իրականացված համատարած մոնիթորինգի արդյունքների և մոնիթորինգի դրական եզրակացությամբ շահառուների վերաբերյալ տեղեկատվության հիման վրա,

3.2 Փոխհատուցման համար նախատեսված գումարները փոխանցվում է համայնքապետարանին անկանխիկ եղանակով։

**4 ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**

4.1 Համայնքապետարանը պարտավորվում է իրականացնել Ծրագրով իրեն վերապահված գործառույթները ամբողջությամբ և պատասխանատվություն է կրում իր կողմից ներկայացված տեղեկատվության համար, իսկ Նախարարությունը պարտավորվում է Հանձնաժողովի կողմից ներկայացված համատարած մոնիթորինգի դրական արդյունքների տեղեկատվության հիման վրա համապատասխան ֆինանսական միջոցները փոխանցելու վերոնշյալ Համայնքապետարանին։

4․2․Պայմանագրով չնախատեսված դեպքում կողմերն իրենց պարտավորությունները չկատարելու կամ ոչ պատշաճ կատարելու համար պատասխանատվության են ենթարկվում ՀՀ օրենսդրությամբ սահմանված կարգով։ Համաձայնություն ձեռք չբերելու դեպքում վեճերը լուծվում են դատական կարգով։

**5 ՄՈՆԻԹՈՐԻՆԳԸ**

5.1 Համայնքապետարանը Ծրագրի իրականացման ընթացքում, Ծրագրով սահմանված ժամկետներում Հանձնաժողովի կողմից իրականացնում է համատարած մոնիթորինգ:

**6 ՊԱՅՄԱՆԱԳՐԻ ԳՈՐԾՈՂՈՒԹՅԱՆ ԺԱՄԿԵՏԸ**

6.1 Պայմանագիրը ուժի մեջ է մտնում Կողմերի ստորագրման պահից և գործում է մինչև Կողմերի՝ Պայմանագրով ստանձնած պարտավորությունների ողջ ծավալով կատարումը։

**7 ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ**

7.1 Սույն Պայմանագրով պարտավորություններն ամբողջությամբ կամ մասնակիորեն չկատարելու համար Կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության արդյունք, որը ծագել է սույն Պայմանագիրը կնքելուց հետո, և Կողմերը այն չէին կարող կանխատեսել կամ կանխարգելել: Այդպիսիք են՝ երկրաշարժը, ջրհեղեղը, հրդեհը, պատերազմը, ռազմական և արտակարգ դրություն հայտարարելը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում սույն Պայմանագրով սահմանված պարտավորությունների կատարումը: Եթե արտակարգ ուժի ազդեցությունը շարունակվում է 3 (երեք) ամսից ավելի, ապա Կողմերից յուրաքանչյուրն իրավունք ունի լուծել Պայմանագիրը՝ այդ մասին նախապես տեղյակ պահելով մյուս Կողմին:

**8 ԱՅԼ ՊԱՅՄԱՆՆԵՐ**

8.1 Սույն Պայմանագիրը կնքված է հայերեն լեզվով, երկու օրինակից և 4 էջից, որոնք ունեն հավասարազոր իրավաբանական ուժ: Յուրաքանչյուր կողմին տրվում է մեկական օրինակ,

8.2 Պայմանագրով չնախատեսված դրույթները կարգավորվում են Ծրագրով սահմանված պահանջներով։

8.3 Պայմանագիրը կարող է փոփոխվել և լուծվել Կողմերի համաձայնությամբ՝ Ծրագրի պահանջների պահպանմամբ։ Պայմանագրի փոփոխման կամ լուծման վերաբերյալ համաձայնությունը կնքվում է գրավոր։

**9 ԿՈՂՄԵՐԻ ՀԱՍՑԵՆԵՐԸ, ԲԱՆԿԱՅԻՆ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |
| --- | --- |
| **ՆԱԽԱՐԱՐՈՒԹՅՈՒՆ** | **ՀԱՄԱՅՆՔԱՊԵՏԱՐԱՆ** |
| ՀՀ էկոնոմիկայի նախարարություն Հասցե`0010, ք. Երևան, Մհեր Մկրտչյան 5 ՀՀ ֆինանսների նախարարությանգործառնական վարչությունՀ/Հ 900011053528ՀՎՀՀ 02698604 ՀՀ Էկոնոմիկայի նախարարության գլխավոր քարտուղար | ՀՀ \_\_\_\_\_ մարզի\_\_\_\_\_ Համայնք ՀՀ ֆինանսների նախարարությանգործառնական վարչությունՀ/Հ ․․․․․․․․․․․․ՀՎՀՀ ․․․․․․․․․․ ՀՀ \_\_\_\_\_\_\_\_ մարզի\_\_\_\_\_\_Կողմերհամայնքի ղեկավար |
|  \_\_\_\_\_\_\_\_\_\_\_\_\_\_\_\_\_\_\_\_\_\_  (ստորագրություն) Կ. Տ.  |  \_\_\_\_\_\_\_\_\_\_\_\_\_\_\_\_\_\_\_\_(ստորագրություն) Կ. Տ. |